Hertug av Marlborough

Hertug av Marlborough er en tittel i Englands høyadel. Den ble opprettet for John Churchill av dronning Anne i 1702. I historiske tekster vil hertugen av Marlborough nesten alltid være en referanse til ham.

Under Vilhelm III hadde Churchill blitt utnevnt til jarl av Marlborough. Hans kone var en av dronning Annes favoritter, og da han seiret over franskmennene i slaget ved Blindheim den 13. august 1704 belønnet dronningen ham ved å gi ham den kongelige herregården Woodstock, og ved å bygge, for egen regning, en ny herregård. Den fikk navnet Blenheim Palace etter slaget, på engelsk kjent som Battle of Blenheim, og sto ferdig i hertugens dødsår 1722. Blenheim Palace er fortsatt slektens sete.

Hertugen har følgende subsidiære titler, med opprettelsesår i parentes:
Marki av Blandford (1703)
Jarl av Sunderland (1643)
Jarl av Marlborough (1689)
Baron Spencer av Wormleighton (1603)
Baron Churchill av Sandridge (1685)
Lord Churchill av Eyemouth (1682) (i Skottlands adel)

Hertugens eldste sønn og arving har ærestittelen marki av Blandford. Arvingens eldste sønn kan bruke tittelen jarl av Sunderland. 

De senere hertugene er etterkommere av John Churchull, men ikke i mannlig linje. Han hadde ingen sønner, men gjennom et parlamentsvedtak ble det gitt tillatelse til at hans eldste datter kunne arve tittelen. En yngre datter, lady Anne Churchill, giftet seg med Charles Spencer, 3. jarl av Sunderland, og de senere hertugene stammer fra dem. Slekten hadde derfor opprinnelig navnet Spencer. Den femte hertugen søkte om å få ta navnet til den første, og hertugene har siden da hatt navnet Spencer-Churchill; de fleste av dem har foretrukket å bare bli tiltalt som Churchill.

Tittelen er den eneste hertugtittel i Det forente kongerike som fortsatt kan arves i kvinnelig linje. Den skiller seg fra lavere adelstitler som kan arves i kvinnelig ledd ved at den ikke følger regelen om at førstefødte sønn arver uansett om det er en eldre datter, men ligger nærmere lex Salica. Arverekkefølgen som er beskrevet i parlamentsvedtaket er:
 Mannlige, ektefødte arvinger av den første hertugen
 Den første hertugens eldste datter og hennes ektefødte mannlige arvinger
 Den første hertugens andre og yngre døtre og deres ektefødte mannlige arvinger
 Den første hertugens eldste datters datter og hennes ektefødte mannlige arvinger
 Alle andre døtre av den første hertugens døtre og deres ektefødte mannlige arvinger
 Alle andre etterkommere i fremtiden på samme måte, med intensjonen at tittelen aldri skal dø ut

Det er likevel tvilsomt om tittelen vil bli arvet i kvinnelig ledd i overskuelig fremtid, ettersom alle mannlige arvinger etter Anne Spencer, grevinne av Sutherland må bortfalle for at det skal skje. Etter dem ville jarlen av Jersey være neste arving, ettersom han er etterkommer i mannlig linje etter Anne Villiers, grevinne av Jersey, som var datter av Elizabeth Egerton, grevinne av Bridgwater, en yngre datter av den første hertugen.

Winston Churchill var sønnesønn av den syvende hertugen. 

Tittelen jarl av Marlborough har også eksistert tidligere. Den ble opprettet for James Ley i 1626, men døde ut i 1679.

Jarler, første opprettelse

Opprettet 1626, døde ut 1679.

TittelinnehaverFødtFikk tittelenDødAnnetJames Ley, 1. jarl av Marlborough155216261629Henry Ley, 2. jarl av Marlborough159516291638James Ley, 3. jarl av Marlborough161816381665William Ley, 4. jarl av Marlborough161216651679

Jarler, andre opprettelse
Opprettet 1689, ble subsidiær tittel i 1702. Andre titler: Lord Churchill av Eyemouth, i fylket Berwick (Scotland 1682) og Baron Churchill av Sandridge, i fylket Hertford (England 1685)

TittelinnehaverFødtFikk tittelenDødAnnetJohn Churchill, 1. jarl av Marlborough165016891722Ble hertug i 1702

Hertuger
 Andre titler: Marki av Blandford (England 1702), jarl av Marlborough, i fylket Wiltshire (Englad 1689) og Baron Churchill av Sandridge, i fylket Hertford (England 1685)
TittelinnehaverFødtFikk tittelenDødAnnetJohn Churchill, 1. hertug av Marlborough165017021722 Også Lord Churchill av Eyemouth, i fylket Berwick (Scotland 1682)Henrietta Churchill, 2. hertuginne av Marlborough168117221733Eldste datter av den første hertugen, etterfulgte sin far ifølge Act of Parliament (1706)Charles Spencer, 3. hertug av Marlborough1706173317585. jarl av Sunderland, titlene jarl av Sunderland (England 1643) og Baron Spencer av Wormleighton (England 1729) inngår i hertugdømmetGeorge Spencer, 4. hertug av Marlborough173917581817George Spencer-Churchill, 5. hertug av Marlborough176618171840George Spencer-Churchill, 6. hertug av Marlborough179318401857John Spencer-Churchill, 7. hertug av Marlborough182218571883  farfar til Winston ChurchillGeorge Spencer-Churchill, 8. hertug av Marlborough184418831892Charles Spencer-Churchill, 9. hertug av Marlborough178118921934John Spencer-Churchill, 10. hertug av Marlborough189719241972John Spencer-Churchill, 11. hertug av Marlborough192619722014Charles James Spencer-Churchill, 12. hertug av Marlborough19552014

Arvingen til tittelen er  George John Godolphin Spencer-Churchill, marki av Blandford, født 1992.

Marlborough